﻿ У Мінску жанчына забралася на кран і пагражала адтуль саскочыць | zviazda.by
Мінск 3......4
Магілёў 6......9
Гродна 1......3
Брэст 1......3
18 сакавіка, панядзелак
Хатняя старонка » Грамадства » Здарэннi » У Мінску жанчына забралася на кран і пагражала адтуль саскочыць
У Мінску жанчына забралася на кран і пагражала адтуль саскочыць
У Мінску ратавальнікі вялі перамовы з жанчынай, якая пагражала скінуцца з крана, паведаміў афіцыйны прадстаўнік Мінскага гарадскога ўпраўлення МНС Аляксандр Папко.
Жанчына забралася на кран на будоўлі жылога квартала па вул.Ржавецкай ў Мінску і пагражала саскочыць уніз, калі не атрымае справядлiвую кампенсацыю за дом, які падлягае зносу.
На месцы працавалі ратавальнікі МНС, яны разгарнулі надзіманую пад кранам канструкцыю. Прыбылі хуткая дапамога і супрацоўнікі ГУУС Мінгарвыканкама.
Пасля ратаўнікі, папярэдне разгарнуўшы на зямлі надзіманую канструкцыю, падняліся на кран, абвязалі жанчыну тросам і спусцілі ўніз. Яе жыццю нішто не пагражае.
Сын жанчыны, якая забралася на кран, тлумачыць яе ўчынак роспаччу, выкліканай з-за рашэння аб высяленні з дома, які павінны знесці.
Дом павінен знесці забудоўшчык "Тапас" пад будаўніцтва комплексу і кампенсаваць жыхарам гэты знос. "Суд узяў бок "Тапаса", нас папросту не чуюць. Ні пра якія кампенсацыі гаворкі не ідзе. Сёння ў дзве гадзіны дня нас адсюль выселяць, вось чаму маці залезла на кран", - растлумачыў сын.
ГУУС паведаміла падрабязнасці інцыдэнту з жанчынай на кране ў Мінску
Сёння, 31 студзеня, у 8.16 у дзяжурную частку ГУУС Мінгарвыканкама паступіла паведамленне з МНС, што на вежавым кране на будпляцоўцы па вул. Ржавецкай, 77 знаходзіцца жанчына. Да месца здарэння прыехала кіраўніцтва ГУУС і супрацоўнікі міліцыі, ратавальнікі, хуткая медыцынская дапамога.
"Начальнік ГУУС Мінгарвыканкама Аляксандр Барсукоў, які прыбыў на месца падзей, уступіў у перамовы з жанчынай па мабільным тэлефоне. Высветлілася, што яна такім чынам вырашыла патрабаваць кампенсацыю за знос свайго дома ў Лебядзіным. Начальнік мінскай міліцыі распачаў спробу падняцца на кран для перамоваў, аднак яна была катэгарычна супраць гэтага. Роўна як забараніла падымацца і сваёй нявестцы. Неўзабаве было знойдзена кампраміснае рашэнне. Начальнік ГУУС паабяцаў адвезці сваякоў жанчыны ў Мінгарвыканкам для сустрэчы з кіраўніцтвам горада. Абяцанне было выканана, сустрэча адбылася, пра што сваякі паведамілі жанчыне па тэлефоне", - распавялі ў ГУУС.
Аднак у 11.10 жанчыне стала дрэнна. Бачачы гэта, два перапранутыя ў форму будаўнікоў супрацоўнікі АМАП ГУУС падняліся на вежавы кран, дзе аказалі ёй першую медыцынскую дапамогу. Затым пры дапамозе супрацоўнікаў МНС яны спусцілі жанчыну на зямлю і перадалі брыгадзе хуткай медыцынскай дапамогі.
«Беларусьфільм» апублікаваў дакументальны фільм «Новы Мінск» 1954 г.
Гісторыя аднаго пажару. Адноўлены з попелу спарткомплекс «Алімпійскі»
Ратавальнікі
Аляксандр Папко
1894 Пачынаючы з нядзелі сіноптыкі абяцаюць да плюс 16 градусаў
1632 Як жывуць апошнія жыхары вёскі Баранкі
614 Веды, цярпенне і крыху ўдачы – БТ здымае інтэлектуальнае шоу «На вылет»
581 У 30 — ужо канец кар'еры. Расказваем, як рыхтуюць будучых мадэляў
514 Сувораўскае вучылішча вачыма яго навучэнцаў
430 Як правільна скласці рэзюмэ, каб цябе заўважылі і запрасілі на сумоўе?
407 Хто ж яна, Марытэ Мельнікайтэ, чыё імя носіць вуліца сталіцы Беларусі?
358 У Гродзенскай вобласці на аднаго кіроўцу прыпадае 10 вакансій
338 Як развіваецца Brexit?
323 Там, дзе тонка...